Abramová

Abramová (, ) je obec na Slovensku v okrese Turčianske Teplice, v Žilinskom kraji. Je to malá obec s rebríkovitým pôdorysom.

 Polohopis 
Abramová leží na úpätí Malej Fatry v juhozápadnej časti Turčianskej kotliny.

 Dejiny
Obec vznikla okolo roku 1310. Prvá písomná zmienka pochádza až z roku 1400 ako Villa Abraham.
Obyvatelia sa venovali lesníctvu, poľnohospodárstvu a povozníctvu.

 Názov 
Vývin názvu obce
 1400 - Villa Abraham 
 1419 - Abramfalua 
 15. storočie - Abrahamfalua, Polereka vulgo Abrahamova vez 
 1736 - Abraham falva Slauis Abrahamová 
 1773 - Abranowa 
 1920 - Abramová

 Časti obce 
 Abramová
 Laclavá – pripojená 1951; prvá písomná zmienka 1326
 Polerieka – pripojená 1991; prvá písomná zmienka 1363

 Osada Trhanová 

Súčasťou obce je aj osada Trhanová, ktorá sa nachádza na ceste II. triedy č. 519 medzi Abramovou a Slovenským Pravnom, bližšie k Abramovej. Osadou preteká Laclavský potok a nad ňou sa vypína Tlstý vrch () a Bukovec (), pod ktorým tento potok pramení.Turistická mapa „Malá Fatra; Veľká Fatra“

 Národnostné zloženie 
údaje: Sčítanie obyvateľov, domov a bytov v roku 1991, Štatistický úrad Slovenskej republiky

údaje: Sčítanie obyvateľov, domov a bytov v roku 2001, Štatistický úrad Slovenskej republiky

údaje: Sčítanie obyvateľov, domov a bytov v roku 2011, Štatistický úrad Slovenskej republiky

 Kultúra a zaujímavosti 
 Pamiatky 
 Rímskokatolícky kostol sv. Kozmu a Damiána, jednoloďová ranogotická stavba s pravouhlym ukončením presbytéria a predstavanou vežou z konca 13. storočia. Nachádza sa na vyvýšenej polohe nad obcou. Prvá písomná zmienka o kostole je z roku 1330. Kostol bol prestavaný v 17. storočí. V roku 1927 bola pristavaná veža s ihlancovou helmicou. Z pôvodných detailov sa zachovala krížová klenba v presbytériu a románske štrbinové okno s polkruhovým záklenkom na východnej strane presbytéria. Krov kostola bol datovaný do rokov 1470-1471. Stavba má hladké fasády. Pri kostole sa nachádza cintorín s niekoľkými zemianskymi hrobkami a mauzóleum Országhovcov. 

 Kontšekovská kúria v Abramovej, jednopodlažná bloková stavba s valbovou strechou z druhej polovice 18. storočia. Staviteľmi a pôvodnými majiteľmi kúrie boli Machuľovci. Mohutná stavba má okná dekorované šambránami, vstup je riešený ako stĺpový portikus. 
 Kúrie v Laclavej, dodnes sa zachoval len zlomok pôvodných šľachtických sídiel (čísla 65, 71, 72, 74), zväčša prestavaných. Pamiatkovo je chránená kúria Országhovcov, trojtraktová jednopodlažná bloková stavba s valbovou strechou z druhej polovice 17. storočia. Prestavaná bola v druhej polovici 19. storočia. Stavbe dominuje predstavaný rizalit, okná majú profilované ostenia.  
 Ginko, chránený strom od roku 1969, 15 m vysoké ginko dvojlaločné s obvodom kmeňa 219 cm. Nachádza sa pri Kontšekovskej kúrii v Abramovej.

 Osobnosti obce 
 Rodáci 
 Ján Červeň (* 1919 – † 1942), spisovateľ 
 Jozef Országh (* 1883 – † 1949]), verejný činiteľ, právnik
 Rasťo Piško (* 1962), humorista, herec, moderátor

 Pôsobili tu 
 Ignác Országh (* 1844 – † 1900), podnikateľ, statkár

 Referencie 

 Pozri aj 
 Zoznam kultúrnych pamiatok v obci Abramová

 Iné projekty 

 Externé odkazy 

 Apsida.sk- profil gotického kostola


Kategória:Obce okresu Turčianske Teplice